**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱԲՈՎՅԱՆ ՔԱՂԱՔԻ ՍԱՐԱԼԱՆՋԻ ՓՈՂՈՑԻ 18/10 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան քաղաքի Սարալանջի փողոցի թիվ 18/10 հասցեում գտնվող հողամասը հանդիսանում է համայնքային սեփականության արդյունաբերության, ընդերքօգտագործման և այլ արտադրական նշանակության արդյունաբերական օբյեկտների հողամաս (հիմք՝ 2022 թվականի օգոստոսի 04-ի N 04082022-07-0078 վկայական, կադաստրային ծածկագիր՝ 07-002-0040-0309)։ Հարևանությամբ, Աբովյան քաղաքի Սարալանջի փողոցի թիվ 18/9 հասցեում գտնվող 07-002-0040-0046 կադաստրային ծածկագրով հողամասն ըստ գրանցման հանդիսանում է հասարակական կառուցապատման հողամաս։ Առաջարկվում է Աբովյան Սարալանջի փողոցի թիվ 18/10 հասցեում գտնվող համայնքային սեփականություն հանդիսացող 07-002-0040-0309 կադաստրային ծածկագրով 0.04189 հեկտար մակերեսով հողամասի նպատակային նշանակությունը գլխավոր հատակագծում փոփոխել որպես բնակավայրերի նշանակության հասարակական կառուցապատման հողամաս և օտարել ՀՀ օրենսդրությանը համապատասխան։ ՀՀ կառավարության 2011 թվականի դեկտեմբերի 29-ի N 1920-Ն որոշմամբ սահմանված կարգով լիազոր մարմնին է ներկայացրել հողամասի նպատակային նշանակության փոփոխության փաստաթղթերի փաթեթը։ Լիազոր մարմնից ստացվել է ՀՀ վարչապետի 2009 թվականի դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի 2023 թվականի նոյեմբերի 09-ի N 1/փ-386 դրական եզրակացությունը։

 Հաշվի առնելով վերոնշյալը առաջարկվում է համայնքի գլխավոր հատակագծում փոփոխել 07-002-0040-0309 կադաստրային ծածկագրով 0.04189 հեկտար մակերեսով արդյունաբերության, ընդերքօգտագործման և այլ արտադրական նշանակության հողամասի նպատակային նշանակությունը բնակավայրերի նպատակային նշանակության հասարակական կառուցապատման հողամասի։

 «Աբովյան համայնքի Աբովյան քաղաքի Սարալանջիփողոցի 18/10 հասցեում գտնվող հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**